CELEX: 52018PC0500
Language: et
Date: 2018-07-05
Title: Ettepanek: NÕUKOGU MÄÄRUS, millega muudetakse määrust (EL) 2017/1970, millega määratakse kindlaks teatavate Läänemere kalavarude ja kalavarurühmade püügivõimalused 2018. aastaks

EUROOPA KOMISJON
            Brüssel,5.7.2018
            COM(2018) 500 final
            2018/0264(NLE)
            Ettepanek:
            NÕUKOGU MÄÄRUS,
            millega muudetakse määrust (EL) 2017/1970, millega määratakse kindlaks teatavate Läänemere kalavarude ja kalavarurühmade püügivõimalused 2018. aastaks 
            
               
         
         
            
               SELETUSKIRI
            
            
               1.ETTEPANEKU TAUST
            
            
               Nõukogu määras oma määrusega (EL) 2017/1970 kindlaks Botnia lahe räime (alarajoonid 30–31) püügivõimalused 2018. aastaks vastavalt Läänemere mitmeaastasele majandamiskavale (määrus (EL) 2016/1139). ELi kvoodiks määrati 84 599 tonni, mis vastab maksimaalse jätkusuutliku saagikuse tagava kalastussuremuse piirväärtusele (0,15 varu vastavast osast koos ICESi täieliku analüütilise hinnanguga). 
            
            
               2018. aastal jõustus määruse (EL) 2016/1139 muudatus Botnia lahe räimevarude maksimaalse jätkusuutliku saagikuse väärtuste kohta vastavalt Rahvusvahelise Mereuurimise Nõukogu (ICES) antud värskeimatele nõuannetele. Muudatusega suurendati maksimaalse jätkusuutliku saagikuse tagavate kalastussuremuse vahemike arvväärtusi (varem 0,11–0,15; nüüd 0,15–0,21) ja loodi õiguslik alus nõukogu määruses (EL) 2017/1970 sätestatud vastavate kalapüügivõimaluste muutmiseks.
            
            
               Kõnealuse ettepanekuga määrati Botnia lahe räime ELi kvoodiks 95 566 tonni, mis vastab maksimaalse jätkusuutliku saagikuse tagava kalastussuremuse piirväärtusele (0,21).
            
            
               2.HUVITATUD ISIKUTEGA KONSULTEERIMISE JA MÕJU HINDAMISTE TULEMUSED
            
            
               Asjaomased liikmesriigid arutasid meedet põllumajanduse ja kalanduse nõukogu 9.–10. oktoobri 2017. aasta istungil. Komisjon nõustus kaaluma asjaomase ettepaneku kiireloomulist esitamist, et muuta Botnia lahe räime vahemikke Läänemere mitmeaastases majandamiskavas, et sellest lähtuvalt muuta Läänemere 2018. aasta vastavaid kalapüügivõimalusi.
            
            
               Läänemere nõuandekomisjon esitas komisjonile oma seisukoha 15. jaanuaril 2018 ja märkis, et nad tervitaksid Läänemere kalapüügivõimaluste kiiret muutmist, mille puhul võetaks arvesse värskeimaid teaduslikke nõuandeid pärast muudetud Läänemere mitmeaastase majandamiskava vastuvõtmist. Nõuandekomisjon märkis ka seda, et Läänemere kalapüügivõimaluste õigeaegne muutmine seoses Botnia lahe räimevaruga võimaldaks liikmesriikide ametiasutustel eraldada oma kaluritele kvoodid ilma igasuguste kadude ja katkestusteta enne püünisvõrgu hooaja algust mais.
            
            
               3.ETTEPANEKU ÕIGUSLIK KÜLG
            
            
               Käesoleva ettepaneku eesmärk on muuta nõukogu määrust (EL) 2017/1970 järgmiselt.
            
            
               Määruse (EL) 2017/1970 lisas esitatud tabelis räime kohta püügipiirkonnas (alarajoonid 30–31) esitatud arvnäitajaid (HER/30/31.) tuleb suurendada, et võtta arvesse kalastussuremuse muudatusi vastavalt määrusele (EL) 2016/1139, mida on viimati muudetud määrusega (EL) 2018/YYYY.
            
            
            
            
               2018/0264 (NLE)
            
            
               Ettepanek:
            
            
               NÕUKOGU MÄÄRUS,
            
            
               millega muudetakse määrust (EL) 2017/1970, millega määratakse kindlaks teatavate Läänemere kalavarude ja kalavarurühmade püügivõimalused 2018. aastaks 
            
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, eriti selle artikli 43 lõiget 3,
            
         
         
            
               võttes arvesse Euroopa Komisjoni ettepanekut
            
            
               ning arvestades järgmist:
            
            
               (1)Nõukogu määruses (EL) 2017/1970
                  1
                on muu hulgas kindlaks määratud räime (edaspidi „Botnia lahe räimevaru“) püügivõimalused ICESi alarajoonides 30–31 vastavalt Euroopa Parlamendi ja nõukogu määruse (EL) 2016/1139
                  2
                sätetele.
            
            
               (2)Määrust (EL) 2016/1139 on muudetud (kuupäev) määrusega (EL) YYYY/XXXX Botnia lahe räimevarude kohta, võttes arvesse ICESi antud värskeimaid teaduslikke nõuandeid
                  3
               .
            
            
               (3) Määruse (EL) 2016/1139 muutmise järel tuleks Botnia lahe räimevaru püügivõimalusi suurendada. 
            
            
               (4)Määrust (EL) 2017/1970 tuleks seetõttu vastavalt muuta.
            
            
               (5)Püünisvõrkudega räimepüügi põhihooaeg algab mais. Selleks et liikmesriikidel oleks võimalik kalapüügivõimalused liikmesriigi tasemel piisavalt vara enne hooaega välja jagada, peaks käesolev määrus jõustuma selle avaldamisele järgneval päeval,
            
            
               ON VASTU VÕTNUD KÄESOLEVA MÄÄRUSE: 
            
            
               Artikkel 1
            
            
               Määruse (EL) 2017/1970 lisas asendatakse kanne räime kohta ICESi alarajoonides 30–31 järgmisega: 
            
            
                     
                        „Liik:
                     
                  
                  
                     
                        Räim
                     
                  
                  
                     
                  
                  
                     
                        Püügipiirkond:
                     
                  
                  
                     
                        Alarajoonid 30–31
                     
                  
                  
                     
                  
                  
                     
                  
               
                     
                  
                  
                     
                        Clupea harengus
                     
                  
                  
                     
                  
                  
                     
                        (HER/30/31.)
                     
                  
               
                     
                        Soome
                     
                  
                  
                     
                        78 351
                     
                  
                  
                     
                  
                  
                     
                  
               
                     
                        Rootsi
                     
                  
                  
                     
                        17 215
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        Liit
                     
                  
                  
                     
                        95 566
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        Lubatud kogupüük (TAC)
                     
                  
                  
                     
                        95 566
                     
                  
                  
                     
                  
                  
                     
                        Analüütiline TAC“ 
                     
                  
               
                     
                  
               
               Artikkel 2
            
            
               Käesolev määrus jõustub järgmisel päeval pärast selle avaldamist Euroopa Liidu Teatajas.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel,
            
            
               
                     Nõukogu nimel
               
               
                     eesistuja
               
            
         
         
            
                  
                     (1)
                  
                        Nõukogu 27. oktoobri 2017. aasta määrus (EL) 2017/1970, millega määratakse kindlaks teatavate Läänemere kalavarude ja kalavarurühmade püügivõimalused 2018. aastaks ning muudetakse määrust (EL) 2017/127 (ELT L 281, 31.10.2017, lk 1).
               
               
                  
                     (2)
                  
                        Euroopa Parlamendi ja nõukogu 6. juuli 2016. aasta määrus (EL)  2016/1139, millega kehtestatakse Läänemere tursa-, räime- ja kiluvarude majandamise ja nende varude püügi mitmeaastane kava, muudetakse nõukogu määrust (EÜ) nr 2187/2005 ja tunnistatakse kehtetuks nõukogu määrus (EÜ) nr 1098/2007 (ELT L 191, 15.7.2016, lk 1).
               
               
                  
                     (3)
                  
                        Euroopa Parlamendi ja nõukogu (kuupäev) määrus (EL) 2018/xxxx, millega muudetakse määrust (EL) 2016/1139 seoses teatavate Läänemere räimevarude kalastussuremuse vahemike ja kaitsetasemetega (ELT…)